Dentro do labirinto

Dentro do labirinto (en ) é un filme británico/estadounidense de fantasía dirixido Jim Henson (o creador dos Teleñecos), producido por George Lucas, e deseñado por Brian Froud.

 Sinopse 
Sarah é unha rapaza de quince anos que queda encargada de coidar o seu medio irmán Toby. O pequeno non deixa de chorar e Sarah nun arranque de carraxe pídelle (sen pretendelo) ó Rei Goblin, un personaxe do seu libro favorito, que leve con el o seu irmán. Finalmente o seu desexo faise realidade e o Rei Goblin, Jareth, amósase diante dela dicíndolle que para recuperar o seu irmán ten 13 horas nas que debe resolver o seu labirinto e chegar ata o seu castelo para evitar que Toby se converta nun goblin. Jareth trata de impedir que Sarah chegue á meta, e ponlle probas con xogos mentais, difíciles adiviñas e innumerables trampas ó longo do labirinto, que cambia constantemente. Grazas a iso, Sarah coñecerá os habitantes do labirinto e fará novas amizades que a axudarán na súa aventura. Sarah atópase nunha encrucillada na que debe decidir o seu camiño na vida real, é dicir, enfrontarse á realidade de que xa non é unha nena.

 Personaxes 
 Jennifer Connelly como Sarah Williams: unha rapaza de 15 anos.
 David Bowie como Jareth, o Rei dos Goblins.
 Toby Froud como Toby Williams
 Shelley Thompson como Irene Williams
 Christopher Malcolm como Robert Williams
 Shari Weiser (Brian Henson, voz) como Hoggle
 Ron Mueck/Rob Mills (Ron Mueck, voz) como Ludo
 Dave Goelz, David Barclay (David Shaughnessy, voz) como Sir Didymus
 Steve Whitmire, Kevin Clash (Percy Edwards, voz) como Ambrosius
 Karen Prell (Timothy Bateson, voz) como O Verme
 Frank Oz (Michael Hordern, voz) como O sabio
 Dave Goelz (David Shaughnessy, voz) como O sombreiro paxaro do Sabio
 Karen Prell (Denise Bryer, voz) como A dama non desexada
 Warwick Davis como Goblin
 Steve Whitmire, Kevin Clash, Anthony Asbury, Dave Goelz (Anthony Jackson, Douglas Blackwell, David Shaughnessy, e Timothy Bateson, voces) como Os Catro Gardas (Alph, Ralph, Jim e Tim)

 Notas 

 Véxase tamén 
 Outros artigos 
 Labyrinth: The Computer Game
 Ligazóns externas 
 Ficha en Filmaffinity 
 Ficha na IMDb 

Categoría:Filmes de 1986
Categoría:Filmes en lingua inglesa
Categoría:Filmes do Reino Unido
Categoría:Filmes dos Estados Unidos de América
Categoría:Filmes dirixidos por Jim Henson
Categoría:Filmes con banda sonora de Trevor Jones
Categoría:Filmes de Elstree Studios
Categoría:Filmes de TriStar Pictures
Categoría:Filmes de Lucasfilm
Categoría:Filmes sobre secuestros
Categoría:Filmes de 1986 con versión en galego